open-index/open-wikipedia-markdown huggingface dataset:
Džaja

**Džaja** () – viršukalnė rytų Indonezijoje, Naujosios Gvinėjos salos vakaruose, Papua provincijoje, Sudirmano kalnagūbryje. Tai aukščiausia Indonezijos vieta bei aukščiausias kalnas Okeanijoje (su ta sąlyga, jei visa Naujoji Gvinėja laikoma Okeanijos dalimi). Be to, tai pats aukščiausias saloje stūksąs kalnas. Sudaro keletas viršukalnių: Džaja arba Karstenso piramidė (4884 m), Rytų Karstensas (4808 m), Sumantri (4870 m) ir Ngapulu (4863 m).

Nuo 4400 m aukščio kalną dengia sniegynai ir ledynai. Dabar likę 3 ledynai (didžiausias – Karstenso), kurie sparčiai traukiasi. Džaja patenka į Lorenco nacionalinį parką. Papėdėje įrengta Grasbergo aukso ir vario kasykla.

Vietos gyventojai amungai kalną vadina Nemangkaviu (*Nemangkawi*). 1623 m. netoli kalno keliavo olandų tyrinėtojas Janas Karstensas, kuris aprašė matęs ant kalno ledynus, dėl ko vėliau Europoje buvo išjuoktas (niekas netikėjo ties pusiauju esant sniego ir ledo). 1909 m. kalną tyrinėjo kitas olandas Henrikas Lorencas. Jis kalnui suteikė Karstenso vardą (). 1936 m. į kalną įkopė olandų ekspedicija, tačiau nežinojo, kuri viršukalnė aukščiausia, tad bandė įkopti į visas. Dėl blogo oro Karstenso piramidės jie neįveikė. 1962 m. šią viršukalnę pasiekė jungtinė ekspedicija (Hainrichas Hareris, Filipas Templas, Raselas Kipaksas, Albertas Huicenga). Indonezijai paskelbus nepriklausomybę, 1965 m. kalnas pavadintas prezidento Sukarno vardu (*Puncak Sukarno, Gunung Soekarno*), o 1969 m. pervadintas į Džają. Šis žodis indonezietiškai reiškia „pergalę“.

## Šaltiniai
Leipalingio II pasaulinio karo karių kapinės

**Leipalingio Antrojo pasaulinio karo Sovietų Sąjungos karių palaidojimo vieta** (vietinio reikšmingumo lygmens registrinis kultūros paveldo objektas, turintis istorinį ir memorialinį vertingųjų savybių pobūdį: unikalus kodas – , senasis kultūros paminklų sąrašo numeris – IV412) – neveikiančios karių kapinės Leipalingyje, į pietryčius nuo Švč. Mergelės Marijos Ėmimo į dangų bažnyčios, Kapų ir Dzūkų gatvių kampe.

## Kapinės
Įrengtos lygioje vietoje, gatvių kampe priešais centrinę miestelio aikštę. Jos stačiakampio plano, 53 m ilgio šiaurės rytų–pietvakarių kryptimi ir 23 m pločio, apjuostos žemo betoninio bordiūro.

Kapinių viduriu nuo aikštės pusės nutiestas platus, betoninėmis plytelėmis klotas takas, kurio gale stovi pagrindinis paminklas – kelių pakopų obeliskas su raudona žvaigžde viršūnėje, pastatytas keturkampėje atraminėmis betono sienutėmis įrėmintoje aikštelėje.
 
Abipus tako į žemę įstrižai iki pusės įkastos stačiakampio gretasienio formos sijos (po 20 kiekvienoje tako pusėje), simbolizuojančios prieštankines užtvaras. Prie jų pritvirtintos granitinės atminimo lentos, kuriose iškaltos žuvusiųjų pavardės. 

Teritorijos plotas – 1 247 m².

## Istorija
Kapinėse 1944 m. palaidoti kautynėse su Vokietijos kariuomene Leipalingio apylinkėse žuvę ir lauko karo ligoninėse mirę 395 Raudonosios armijos 8-ojo gvardijos šaulių korpuso kariai, iš kurių 14 asmenų neidentifikuota.

1971 m. įrašytos į vietinės reikšmės istorijos paminklų sąrašą (kodas IV412), 1993 m. registruotos Lietuvos Respublikos nekilnojamųjų kultūros vertybių registre.

2004 m. Rusijos Federacijos ambasados Lietuvoje lėšomis restauruotos.

## Nuotraukos

Vaizdas:Leipalingio karių kapinės (1).JPG|Kapinių vaizdas nuo miestelio aikštės (šiaurės rytų pusės)
Vaizdas:Leipalingio karių kapinės (3).JPG|Pagrindinio paminklo memorialinė lenta
Vaizdas:Leipalingio karių kapinės (4).JPG|Prieštankinių užtvarų pavidalo paminklai su žuvusiųjų pavardėmis rytinėje kapinių pusėje
 

## Šaltiniai

## Nuorodos
* 
* Karių kapų apskaitos kortelė 07–02. – Kapavietė. – Karo Paveldo Institutas 
* Leipalingio karių kapinėse palaidotų karių sąrašas
Lietuvos kario Florijono Janukevičiaus kapas

**Lietuvos kariuomenės kūrėjo savanorio Florijono Janukevičiaus kapas** – nacionalinio reikšmingumo lygmens registrinis kultūros paveldo objektas (unikalus kodas – ), esantis Leipalingio kapinėse, 35 m į vakarus nuo senųjų vartų, kairėje tako pusėje.

## Kapas
Kapas stačiakampio plano, pailgas šiaurės rytų–pietvakarių kryptimi. Jį ženklina betoninis antkapis ir obelisko pavidalo lauko akmenų mūro paminklas su kaltiniu metaliniu ornamentuotu kryželiu. 

Priekinėje paminklo pusėje paliktoje horizontalaus stačiakampio pavidalo nišoje pritvirtinta pilkos skardos memorialinė lenta su iškalta epitafija:„ŽUVĘS UŽ LIETUVOS LAISVĘALYTUJE 13 D. VASARIO 1919 M.A. † A.SAVANORIS KURĖJAS FLIORIJONAS JANUKEVIČIUSI mo PĖST. D. L. K. GEDIMINO PULKOVI KUOPOS BŪRININKASTAVO DRĄSA IR PASIRYŽIMASTEGUL BŪNA MUMS PAVYŽDŽIU“.

Teritorijos plotas – 7 m².

## Istorija
Florijonas Janukevičius gimė 1896 m. birželio 7 d. Gerdašiuose (Lazdijų valsčius). Prasidėjus kovoms dėl Lietuvos nepriklausomybės, 1919 m. sausio 1 d. įstojo kariu savanoriu į 1-ąjį pėstininkų pulką ir tapo 6-osios kuopos būrininku. Žuvo 1919 m. vasario 13 d. Alytaus kautynėse kovodamas su Sovietų Rusijos raudonarmiečiais. 
 
Iš pradžių buvo palaidotas Alytuje, vėliau parvežtas į tėviškėje esančias Leipalingio parapijos kapines.

1935 m. liepos 6 d. (po mirties) apdovanotas Lietuvos kariuomenės kūrėjų savanorių medaliu. Leipalingio valsčiaus karių savanorių ir šaulių iniciatyva 1939 m. prie kapo pastatytas akmenų mūro obeliskas, primenantis Nežinomo kareivio kapo paminklą Kaune.   

2009 m. kapas registruotas Lietuvos Respublikos nekilnojamųjų kultūros vertybių registre kaip dailės, istorinį ir memorialinį vertingųjų savybių pobūdį turintis kultūros paveldo objektas.

## Šaltiniai

## Nuorodos
*
Juozas Kačergius (1967)

**Juozas Kačergius** (g. 1967 m. rugpjūčio 12 d. Marijampolėje) – Lietuvos karinis veikėjas, pulkininkas, Generolo Jono Žemaičio Lietuvos karo akademijos viršininkas.

## Biografija

1985 m. baigė Marijampolės 6-ąją vidurinę mokyklą (dab. Marijampolės Sūduvos gimnazija). 1985-1987 m. šauktinis Sovietų sąjungos kariuomenėje. 1992 m. Lietuvos žemės ūkio akademija (dabar – Vytauto Didžiojo universiteto Žemės ūkio akademija) įgijo inžinieriaus elektriko specialybę. 

Juozas Kačergius tarnybą Krašto apsaugos sistemoje pradėjo 1992 m. Krašto apsaugos savanorių pajėgose Marijampolės rinktinėje. 1994 m. išvyko su pirmuoju LITPLA-1 būriu (angl. Lithuanian Platoon) į Jungtinių Tautų vadovaujamą tarptautinės taikos palaikymo operaciją Kroatijoje. Grįžęs 1995–1999 m. tarnybą tęsė Gynybos štabe. 1999–2001 m. Krašto apsaugos ministro adjutanto pareigose. 2001–2002 m. dirbo Krašto apsaugos ministerijoje.

1998 m. baigta Danijos karališkoji karo akademija, 2002 m. Vadų ir generalinio štabo koledžas (Kanzase, JAV), 2010 m. Nacionalinio gynybos universiteto Eisenhowerio koledžas (Vašingtone, JAV).

2002–2003 dirbo m. Ryšio karininku JAV centrinėje vadavietėje (CENTCOM) Tampoje, JAV. Grįžęs vadovavo Lietuvos didžiojo kunigaikščio Gedimino štabo batalionui, o nuo 2003 m. rudens paskirtas Antrojo operatyvinių tarnybų departamento prie KAM direktoriaus pavaduotoju. Nuo 2005 iki 2007 m. ėjo Respublikos Prezidento patarėjo gynybos klausimais pareigas. 2007-2012 m. buvo Antrojo operatyvinių tarnybų departamento prie KAM direktorius. 

2009 m. suteiktas Lietuvos kariuomenės pulkininko laipsnis. 2012-2016 m. Lietuvos gynybos atašė JAV ir Kanadai. 2016-2019 m. Krašto apsaugos ministerijos Generalinės inspekcijos Inspekcijos skyriaus viršininkas, 2017-2019 m. vykdė generalinio inspektoriaus pareigas. Nuo 2019 m. sausio 25 d. iki 2022 m. Generolo Jono Žemaičio Lietuvos karo akademijos viršininkas.

## Įvertinimas

*1995 m. Lietuvos didžiojo kunigaikščio Gedimino ordino medalis
*1995 m. UNPROFOR medalis
*2002 m. Lietuvos kariuomenės medalis „Už nuopelnus“
*2004 m. LR krašto apsaugos sistemos proginis įstojimo į NATO medalis
*2007 m. LR krašto apsaugos sistemos medalis „Už nuopelnus"
*2012 m. LR krašto apsaugos sistemos medalis „Už nuopelnus", bronzinė ąžuolo šakelė
*2012 m. AOTD prie KAM medalis „Už nuopelnus“
*2012 m. VSD medalis „Už nuopelnus“
*2016 m. LR krašto apsaugos sistemos medalis „Už nuopelnus", sidabrinė ąžuolo šakelė

## Šaltiniai
Lion Air skrydžio 610 avarija

**Lion Air skrydžio 610 avarija** įvyko, kai aviakompanijos Lion Air lėktuvas Boeing 737 MAX skrido iš Džakartos į Pankalpinangą. Visiškai naujas Boeing 737 MAX lėktuvas 2018 m. spalio 29 d. sudužo Javos jūroje praėjus 13 minučių po pakilimo. Visi 189 žmonės lėktuve žuvo. Tai buvo antra pagal aukų skaičių lėktuvo avarija Indonezijoje.

Ši avarija buvo pirmasis rimtas aviacijos įvykis su Boeing 737 MAX orlaiviu ir didžiausias pagal aukų skaičių Boeing 737 orlaiviui.

Pradinis tyrimas parodė, kad šis konkretus lėktuvas buvo susidūręs su techniniais trikdžiais ankstesniuose skrydžiuose. Boeing kompanija po šios avarijos įspėjo visus šio modelio naudotojus nesukelti orlaiviams staigių nusileidimų. Javos jūroje skrydžio įrašymo įrenginys atrastas 2019 m. sausio 14 d.

Tarp aukų 38 buvo įvairių ministerijų darbuotojai, 3 policijos darbuotojai ir 10 valstybės pareigūnų. Tarp žuvusių buvo du užsieniečiai – keleivis iš Indijos ir buvęs profesionalus dviratininkas iš Italijos Andrea Manfredi.

## Išnašos
Škilietų ežeras (10030652)

**Škilietų ežeras** – 5,3 ha ploto glaciokarstinės (termokarstinės) kilmės ežeras Dzūkų aukštumoje, Trakų rajone, 4 km į šiaurę nuo Aukštadvario, Mergiškių Kalvų miške. Patenka į Aukštadvario regioninį parką, Mergiškių kraštovaizdžio draustinį. Ežeras mezotrofinis, gan skaidrus, žaliaspalvis, kietadugnis, jo atabradai labai siauri, žvyrėti ir mažai apaugę.

Ežeras telkšo Akmenių eroziniame klonyje, glaciokarstinėje dubėje, yra gan taisyklingos ovalios formos. Ežero ilgis iš šiaurės į pietus – 0,31 km, plotis – iki 0,21 km, altitudė 148,7 m v.j.l. (Lietuvos aukščių sistemoje), didžiausias gylis 18,3 m, vidutinis gylis 8,25 m, tūris 436,3 tūkst. m3. Vakarinis, pietinis ir šiaurinis šlaitai aukšti, iki 40-50 m santykinio aukščio, apaugę mišku. Rytinėje pakrantėje plyti pievos, yra viena Škilietų kaimo sodyba, įrengtas motokempingas.

Ežeras nenuotakus, priklauso Verknės baseinui. Už 0,13 km į pietryčius telkšo dar vienas, mažesnis, Škilietų ežeras.

## Šaltiniai
Kyu Sakamoto

**Kiū Sakamotas** (, 1941 m. gruodžio 10 d. – 1985 m. rugpjūčio 12 d.) – japonų dainininkas ir aktorius. Geriausiai žinomas dėl savo tarptautinio hito *Ue o Muite Arukō* (), už Japonijos ribų išleisto kaip *Sukiyaki*, kurio pasaulyje buvo parduota daugiau nei 13 mln. kopijų. Kiū Sakamotas iki šiol išlieka vieninteliu japonų atlikėju, kurio kūrinys pasiekė pirmąją JAV populiariausių kūrinių sąrašo Billboard Hot 100 poziciją. Per savo gyvenimą jis koncertavo įvairiose pasaulio šalyse, suvaidino keliasdešimtyje filmų, filmavosi televizijos laidose.

Žuvo 1985 m. rugpjūčio 12 d. aviakatastrofoje, skrisdamas į Osakoje suplanuotą renginį.

Kiū Sakamoto atminimui 1999 m. Japonijoje buvo išleistas pašto ženklas. Atlikėjo kūriniai yra perdainuoti kitų tiek Japonijos, tiek užsienio muzikantų, panaudoti filmų garso takeliuose.

## Diskografija

Atlikėjas yra išleidęs 4 albumus ir daugiau nei 30 singlų bei EP. Tarp jų:
* 上を向いて歩こう arba *Sukiyaki* (1961)
* 九ちゃんの歌 arba *Sukiyaki and Other Japanese Hits* (1961)
* On Stage (1967)
* 九ちゃんと歌おう (1968)
* Turning Point (1975)

## Šaltiniai

## Nuorodos
* Kūrinys 上を向いて歩こう Youtube platformoje
Škilietų ežeras (10030653)

**Škilietų ežeras** – 3,5 ha ploto glaciokarstinės (termokarstinės) kilmės ežeras Dzūkų aukštumoje, Trakų rajone, 4 km į šiaurę nuo Aukštadvario, Mergiškių Kalvų miške. Patenka į Aukštadvario regioninį parką, Mergiškių kraštovaizdžio draustinį. Ežeras eutrofinis, užaugantis, žalsvai rusvos (chaki) spalvos, dugnas labai dumblėtas. Telkšo Akmenių eroziniame klonyje, glaciokarstinėje dubėje žemiau garsiosios Velnio duobės, yra gan taisyklingos ovalios formos. Ežero ilgis iš šiaurės vakarų į pietryčius – 0,29 km, plotis – iki 0,18 km, altitudė 148,5 m v.j.l. (Lietuvos aukščių sistemoje), didžiausias gylis 13,0 m, vidutinis gylis 4,5 m, tūris 157,7 tūkst. m3. Šiaurvakarinis ir pietrytinis krantai žemi, pelkėti, pietvakarinis krantas aukštas, apaugęs mišku. Šiaurinėje pakrantėje plyti pievos, yra viena Škilietų kaimo sodyba, įrengtas motokempingas. Ežeras nenuotakus, priklauso Verknės upės baseinui. Į šiaurės vakarus už 0,13 km telkšo dar vienas, didesnis, Škilietų ežeras.

## Šaltiniai
Džermistonas

**Džermistonas** () – miestas Pietų Afrikos Respublikoje, Gautenge, Vitvatersrando aglomeracijoje, Johanesburgo priemiestis. Geležinkelio stotis, Rando oro uostas, plentų mazgas. Vystoma metalo apdirbimo (geležinkelių), žemės ūkio mašinų gamybos, chemijos, tekstilės, aukso apdirbimo pramonė. Yra Šv. Bonifaco anglikonų bažnyčia (1910 m.).

2001 m. 49,8 % miesto gyventojų buvo baltieji (afrikanai ir anglakalbiai), 46,8 % – juodieji (zulai, kosai, basotai, tsongai ir kt.), 1,9 % – mišrios kilmės, 1,5 % – indai ir azijiečiai.

## Istorija
Gyvenvietę 1886 m. įsteigė aukso ieškotojai. Pavadinta pagal vieno iš įkūrėjų gimtąjį Džermistono ūkį Škotijoje (dab. Glazgo dalis). XX a. vid. Džermistonas buvo svarbus aukso kasybos centras, 1921 m. įkurta aukso apdirbimo įmonė.

## Šaltiniai
Žezkazgano sritis

**Žezkazgano sritis** arba ***Džezkazgano sritis*** (, ) – buvęs administracinis vienetas vidurio Kazachstane. Administracinis centras buvo Žezkazganas.

Sritis apėmė retai apgyvendintą Kazachijos kalvyną. Pietryčiuose teritorija siekė Balkašo ežerą. Svarbiausia upė – Sarysu. Būdingi stepių plotai, pietuose pereinantys į dykumas.

1989 m. sritis buvo padalinta į 7 rajonus, buvo 4 miestai (Žezkazganas, Balkašas, Nikolskis ir Karažalas).

Žezkazgano sritis buvo sudaryta 1973 m., atskiriant pietvakarinę Karagandos srities dalį. 1997 m. prijungta prie tos pačios Karagandos srities.

## Šaltiniai
Tabaliukas (10030655)

**Tabaliukas** – 2,4 ha ploto glaciokarstinės (termokarstinės) kilmės ežeras Dzūkų aukštumoje, Trakų rajone, 3 km į rytus nuo Aukštadvario. Saugomas Aukštadvario regioniniame parke, Tabaliukų hidrografiniame draustinyje. Ežeras eutrofinis, telkšo glaciokarstinėje dubėje, yra gan taisyklingos apskritos formos. Ežero ilgis iš šiaurės į pietus – 0,2 km, plotis – iki 0,17 km, altitudė 122,8 m v.j.l. (Lietuvos aukščių sistemoje), didžiausias gylis 18,5 m, vidutinis gylis 7,1 m, tūris 169,7 tūkst. m3. Šiaurrytinis krantas aukštas, čia prie ežero prieina Ubiškių (Gubiškių) miškas. Vakariniame ežero krante įsikūrusi viena Tabaliukų kaimo sodyba. Piečiau ežero eina kelias . Ežeras nenuotakus, priklauso Verknės upės baseinui. Į šiaurės vakarus už 40 m telkšo dar vienas, mažesnis, Tabaliuko ežeras. Abu Tabaliukų ežerus skiria tik tarpuežerio pelkė, drėgnesniais laikotarpiais jie susisieja per pelkės lagą. 

## Šaltiniai
Tabaliukas (10030654)

**Tabaliukas** – 1,7 ha ploto glaciokarstinės (termokarstinės) kilmės ežeras Dzūkų aukštumoje, Trakų rajone, 3 km į rytus nuo Aukštadvario. Saugomas Aukštadvario regioniniame parke, Tabaliukų hidrografiniame draustinyje. Ežeras distrofinis, telkšo glaciokarstinėje dubėje, yra gan taisyklingos apskritos formos. Didžiausias ilgis (0,16 km) tik šiek tiek didesnis už didžiausią plotį (0,15 km). Altitudė 122,8 m v.j.l. (Lietuvos aukščių sistemoje), didžiausias gylis 9,8 m, vidutinis gylis 4,7 m, tūris 77,8 tūkst. m3. Rytinis ir šiaurinis krantai aukšti, čia prie ežero prieina Ubiškių (Gubiškių) miškas. Pietinė ir vakarinė pakrantės užpelkėję. Pietiniame ežero krante įsikūrusi viena Tabaliukų kaimo sodyba. Ežeras nenuotakus, priklauso Verknės upės baseinui. Į pietryčius už 40 m telkšo dar vienas, didesnis, Tabaliuko ežeras. Abu Tabaliukų ežerus skiria tik tarpuežerio pelkė, drėgnesniais laikotarpiais jie susisieja per pelkės lagą.

## Šaltiniai
Charles Joseph Kersten

**Čarlzas Džozefas Kerstenas** (; g. 1902 m. gegužės 26 d. Čikagoje, JAV – 1972 m. spalio 31 d. Milvokyje, JAV) – JAV politikas, teisininkas, nuo 1947 m. iki 1949 m. ir nuo 1951 m. iki 1955 m. Jungtinių Valstijų Atstovų rūmų narys. 

## Biografija
Gimė 1902 m. gegužės 26 d. Čikagoje. 1925 m. baigė Marketo universiteto (Marquette university) Milvokio teisės koledžą. Nuo 1928 m. vertėsi advokato praktika. Nuo 1937 m. iki 1943 m. –  Milvokio apskrities prokuroro pavaduotojas. 1947 m. kaip JAV respublikonų partijos atstovas išrinktas į JAV Atstovų rūmus. Antrą kartą į Atstovų rūmus išrinktas 1951 m. Tais pačiais metais parengė Abipusio saugumo akto (*Mutual Security Act of 1951*) priedą, pagal kurį JAV Kongresas skyrė 100 mln. JAV dolerių komunistų pavergtų tautų laisvoms kariuomenėms organizuoti. Amerikos lietuvių tarybos prašymu 1953 m. pasiūlė JAV Kongresui įkurti Komitetą komunistų agresijai tirti. Nuo 1955 m. iki 1956 m. dirbo Baltųjų rūmų psichologinio karo konsultantu. 1954 m. ir 1956 m. nesėkmingai kandidatavo į JAV Kongresą. Vėliau dirbo teisininko darbą. Mirė 1972 m. spalio 31 d. Milvokyje. 

## Šaltiniai

## Nuorodos
* Biografija (ang.)
Sigitas Olberkis

**Sigitas Olberkis** (g. 1997 m. balandžio 19 d.) – Lietuvos futbolininkas, gynėjas.

## Karjera
Atstovavo įvairiems klubams Lietuvoje (FK Kruoja, FC Šiauliai, FK Panevėžys). 

### FK Dniopr
2017 m. žaidė Gudijos aukščiausioje lygoje. 

### FK Jelgava
2018 m. žaidė Latvijoje už FK Jelgava.

### FK Žalgiris
2019 m. persikėlė į FK Žalgiris. O birželio pabaigoje pranešta, kad abipusiu susitarimu sutartis nutraukta. A lygoje sužaidė aštuonerias rungtynes. Šešis kartus buvo startinėje sudėtyje, dar du kartus pasirodė po keitimo. 

### Malta ir Airija
Netrukus išvyko rungtyniauti Senglea Athletics FC (Malta).

2020 m. Maltos futbolo čempionatas buvo nutrauktas dėl COVID-19 pandemijos, gynėjas išvyko žaisti į Airiją už Sligo Rovers FC iki sezono pabaigos.

### TJK Legion
2021 m. žaidė Estijoje ir atstovavo Talino „Legion“ klubui.

2021 m. rugpjūčio 6 d. rungtynėse prieš Pernu „Vaprus“ pelnė net du įvarčius. Gynėjo atstovaujamas Talino „Legion“ klubas nugalėjo rezultatu 2:1.

2021 m. Estijos aukščiausioje lygoje sužaidė 29 rungtynes ir pasižymėjo pelnydamas tris įvarčius.

### Dalkurd FF
2022 m. persikėlė į Švediją. Atstovavo Dalkurd FF. 2022 m. liepos 9 d. Namų aikštėje rungtyniavę IF Brommapojkarna sutriuškino Dalkurd FF rezultatu 5-0.

Nuo tada gynėjas daugiau nepasirodė aikštėje. Galiausiai, 2022 m. rugpjūčio pradžioje išvis atsisveikino su klubu.

### FA Šiauliai
2022 m. sausio 19 d. tapo žinoma, kad žaidėjas atstovaus FA Šiauliai. 2023 m. kovo 3 d. debiutavo A lygos rungtynėse prieš FK Riteriai.

2024 m. birželio 28 d. pelnė įvartį A lygos rungtynėse prieš FK Banga.

### AF Elbasani
2025 m. sausio 7 d. tapo žinoma, kad futbolininkas atstovaus AF Elbasani (Albanija).

2025 m. sausio 19 d. debiutavo Superlygoje, o „Elbasani“ išvykoje 1:3 pralaimėjo Tiranos „Dinamo“ klubui. Olberkis 60 minutę buvo įspėtas geltona kortele.

## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinės
; jaunimo rinktinės
* buvo kviečiamas į įvairaus amžiaus jaunimo rinktines.
; nacionalinė rinktinė
* kviečiamas į nacionalinę rinktinę.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Alandų vėliava

**Alandų vėliava**  – Suomijos autonominės teritorijos Alandų salų simbolis. Vėliavoje pavaizduotas raudonas ir geltonas kryžiai mėlyname fone (aliuzija į Švedijos ir Suomijos vėliavas). Pločio ir ilgio santykis 17:26.

Vėliava tapo oficialia 1954 m.
Kalmukijos vėliava

**Kalmukijos vėliava** – Rusijos respublikos Kalmukijos simbolis. Vėliavoje esantis geltonas fonas reiškia saulę, žmones ir tikėjimą. Mėlynas apskritimas – dangų, amžinumą, tvarumą, o jame esantis lotoso žiedas – tyrumą, dvasinį atgimimą ir laimę. Pločio ir ilgio santykis 1:2.

Vėliava tapo oficialia 1993 m.
Tuvos vėliava

**Tuvos vėliava** – Rusijos respublikos Tuvos simbolis. Vėliavoje pavaizduota žydrame fone esanti Y raidė, kairėje – geltonas trikampis. Pločio ir ilgio santykis 2:3.

Balta spalva simbolizuoja sidabrą ir dorybę, geltonas trikampis – auksą ir budizmą, žydra spalva – didžiojo ir mažojo Jenisiejaus upes.

Vėliava tapo oficialia 1992 m.
Teksaso vėliava

**Teksaso vėliava** – Teksaso valstijos simbolis. Kairėje pusėje pavaizduota vertikali mėlyna spalva, jos viduryje – balta žvaigždė. Dešiniau viršuje balta, apačioje – raudona juostos. Pločio ir ilgio santykis – 2:3.
## Istorija
Dabartinė vėliava sukurta 1839 m. Teisinis aktas, patvirtintas 1933 m., sustandartizavo Teksaso vėliavos kompoziciją ir spalvas.

## Šaltiniai
Tameliukas

**Tameliukas** - ežeras Lietuvoje, Trakų rajone, 3 km į pietvakarius nuo Aukštadvario, Paverknės miške. Ežero ilgis iš pietvakarių į šiaurės rytus - 0,15 km, plotis - iki 0,06 km. Altitudė 105 m. Krantai aukšti, tik šiaurrytinis krantas žemas. Krantai ištisai apaugę medžiais. Ežeras nenutekantis, priklauso Verknės upės baseinui.

## Šaltiniai
Gibraltaro vėliava

**Gibraltaro vėliava** – Gibraltaro simbolis. Viršuje – didelė balta, apačioje – maža raudona juostos. Centre pavaizduota raudona pilis su trimis bokštais, taip pat esanti Gibraltaro herbe, žemiau jos auksinis raktas.

Vėliava pradėta naudoti 1982 m.
Timūras Puchovas

**Timūras Puchovas** (*Тимур Таймуразович Пухов*; g. 1998 m. birželio 17 d.) – Rusijos futbolininkas, saugas. Buvęs Vilniaus „Žalgirio“ narys.

## Karjera
Karjeros pradžioje atstovavo Maskvos CSKA futbolo klubui. Žaidė jaunimo lygose dublerių ekipoje.

Atvyko į Lietuvą. 2019 m. vasario 11 d. tapo Vilniaus „Žalgirio“ nariu. Marškinėlių numeris yra 70.

Du kartsu žaidė A lygos rungtynėsde, iš viso aikštėje praleido 15 minučių. Daugiausiai žaidė žalgiris B ekipoje, Pirmoje lygoje.

Vėliau tęsė karjerą Rusijoje. Rungtyniavo Jaroslaulio „Šinnik“, Omsko Irtyšiaus, Novosibirsko, Permės Amkar klubuose.

2022 m. rugsėjo mėn. persikėlė į Armėniją ir rungtyniavo Ararato klube. 

2023 m. persikėlė į FK Naftan (Baltarusija).

## Išnašos

## Nuorodos
* SOCCERWAY
* Transfermarkt
* Premierlyga
2000 m. Mežezero zoninis turnyras

**2000 m. Mežezero zoninis turnyras** – tai FIDE atrankos į 2000 m. Pasaulio šachmatų čempionatą varžybos, vykusios 2000 m. birželio 6-18 d. Latvijos Pliavinių savivaldybės Mežezero poilsio centre. Trys geriausiai pasirodę dalyviai pateko į rudenį vyksiantį 2000 m. FIDE pasaulio šachmatų čempionatą Delyje.

## Dalyvių atranka

Turnyre dalyvavo šachmatininkai iš Baltijos šalių: keturi Estijos, penki Latvijos bei penki Lietuvos žaidėjai.

## Turnyro lentelė

## Rezultatai
Turnyro nugalėtoju tapęs estų didmeistris Janas Ehlvestas (10 taškų iš 13-kos galimų) ir antroje likęs Lietuvos didmeistris Aloyzas Kveinys  (8. 5 taško)  iš karto pateko į 2000 m. FIDE pasaulio čempionatą. Du Estijos šachmatininkai: tarptautinis meistras Kaidas Kulaotsas ir  didmeistris Michailas Ryčagovas buvo surinkę po 8 taškus bei dalijosi 3-4 vietomis. Dėl trečiojo kelialapio jie tarpusavyje žaidė mačą. Po trijų lygiųjų, ketvirtojoje partijoje nugalėjęs, M. Ryčagovas laimėjo šį mačą  rezultatu - 2,5:1,5 ir taip pat pateko į pasaulio čempionato varžybas.

## Šaltiniai

## Nuorodos

* 2000-2001  m. zoniniai turnyrai. 1.7 Mezezers 2000-06
* Mežerso turnyro partijos
Turgaičių ežeras

**Turgaičių ežeras** – ežeras Lietuvoje, Trakų rajone, 5,5 km į pietus nuo Lentvario kaimo. Ežero ilgis iš šiaurės į pietus – 0,21 km, plotis – iki 0,12 km. Altitudė 149,1 m. Krantai žemi, pelkėti, apaugę medžiais ir krūmynais. Aplinkui plyti dirbami laukai. Rytinėje pakrantėje įsikūręs Turgaičių kaimas, į pietus – Šventininkų kaimas. Ežeras nenutekantis, priklauso Vokės upės intako Asdrės baseinui.

## Šaltiniai
Verknaičiai

**Verknaičiai** – ežeras Lietuvoje, Trakų rajone, 7,5 km į pietryčius nuo Aukštadvario. Ežero ilgis iš vakarų į rytus – 0,26 km, plotis – iki 0,09 km. Altitudė 123,3 m.  Krantai žemi, plačiai užpelkėję. Pakrantės daugiausia apaugę medžiais ir krūmynais. Ežerą iš rytų į vakarus prateka Nemuno intakas Verknė. Į vakarus įsikūręs Derionių kaimas.

## Šaltiniai
2009 m. A lyga

**2009 m. LFF A lyga** – 91-asis Lietuvos futbolo čempionatas, vykęs 2009 m. balandį–spalį. Tai buvo 9-asis A lygos sezonas ir 21-asis Lietuvos futbolo čempionatas nuo 1990 m.

## Komandos

Iš viso pirmenybėse dalyvavo 8 komandos iš 8 miestų – Gargždų (1), Kauno (1), Marijampolės (1), Pakruojo (1), Panevėžio (1), Šiaulių (1), Tauragės (1), Vilniaus (1). „Šilutė“, kuri liko 2008 m. paskutinėje vietoje, iškrito iš A lygos, o iš I lygos pakilo jos nugalėtojai „Tauras“. Kauno FBK ir jų satelitai „Atlantas“ bei „Šilutė“ paskelbė vadinamąjį „demaršą“ ir pasitraukė iš A lygos. „Žalgiris“ po 2008 m. sezono buvo išformuotas, o jo pasekėjas „VMFD Žalgiris“ 2009 m. žaidė I lygoje.

## Rezultatai

Komandos tarpusavyje žaidė keturių ratų sistema (po 28 rungtynes). Čempionai gavo teisę varžytis UEFA čempionų lygos atrankos ciklo varžybose. „Vėtra“ nesugebėjo licencijuotis UEFA turnyrui ir liko be vietos Europoje. Trečią, ketvirtą ir penktą vietas užėmusios komandos varžėsi UEFA taurės turnyro atrankos varžybose. 

### Galutinė lentelė

|}

## Rungtynės

### Prizininkai

### Snaiperiai

Rezultatyviausi žaidėjai:

## [[Dublerių lyga]]

|}
* 2009 m. LFF dublerių lyga (Futbolinis.lt)
* Lithuania 2009 A Farm Lyga

## Šaltiniai

## Nuorodos
* 
* 
* Lithuania 2009 A lyga (Almis.sritis.lt)
* A Lyga 2009 (Almis.sritis.lt)
* LFF A Lyga 2009 (Foot.dk)
* Lithuania 2001-2010 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2009 (Rsssf.com)
Prancūzijos Gvianos vėliava

**Prancūzijos Gvianos vėliava** yra Prancūzijos valdos Pietų Amerikoje Prancūzijos Gvianos simbolis.

Oficialiai regiono simbolis yra Prancūzijos vėliava, tačiau 2010 m. sausio 29 d., Prancūzijos Gvianos užjūrio skyriaus Bendroji taryba (Skyriaus taryba) vienbalsiai išrinko ir pripažino naują Prancūzijos Gvianos skyriaus vėliavą. Šis veiksmas nebuvo pripažintas Vyriausiosios regioninės tarybos. Be to, Prancūzijos konstitucijoje tik Prancūzijos vėliava yra oficialiai priimta kaip valstybinė vėliava. Tačiau, 2010 m. Bendrosios tarybos išrinkta dvispalvė (žalia ir geltona vėliava) naudojama Prancūzijos Gvianos vyrų futbolo rinktinės.
2010 m. A lyga

**2010 m. LFF A lyga** – 92-asis Lietuvos futbolo čempionatas, vykęs 2010 m. kovą–lapkritį. Tai buvo 10-asis A lygos sezonas ir 22-asis Lietuvos futbolo čempionatas nuo 1990 m.

## Komandos

Dalyvavo 11 komandų iš 10 miestų – Gargždų (1), Kauno (1), Klaipėdos (1), Marijampolės (1), Mažeikių (1), Pakruojo (1), Panevėžio (1), Šiaulių (1), Tauragės (1), Vilniaus (2). „LKKA Teledema“ tarpsezoniu pervadinta „Atletu“. Iš I lygos atėjo „Mažeikiai“, „Klaipėda“ ir „Žalgiris“. 

## Rezultatai

Komandos tarpusavyje žaidė trijų ratų sistema (po 27 rungtynes). „Atletui“ dėl finansinio kriterijaus neatitikimo licencijai atimti 6 taškai. Vilniaus „Vėtra“ nesugebėjo licencijuotis net pratęsus terminą, dėl to ji buvo pašalinta iš varžybų po 16 turų (neatitiko finansinių reikalavimų), jos rezultatai anuliuoti (pirmenybių pradžioje jai atimti 6 taškai kaip ir „Atletui“).

### Galutinė lentelė

|}

## Rungtynės

### Prizininkai

### Snaiperiai

Rezultatyviausi žaidėjai:

## [[Dublerių lyga]]

Vėtra-2 Vilnius pašalinta iš pirmenybių kartu su motinine komanda Vėtra Vilnius, tačiau po to perėjo į III lygos varžybas.

|}
* 2010 m. LFF dublerių lyga (Futbolinis.lt)
* Lithuania 2010 A Farm Lyga (Almis.sritis.lt)

## Šaltiniai

## Nuorodos
* 
* 
* Lithuania 2010 A lyga (Almis.sritis.lt)
* A Lyga 2010 (Almis.sritis.lt)
* LFF A Lyga 2010 (Foot.dk)
* Lithuania 2001-2010 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2010 (Rsssf.com)
2011 m. A lyga

**2011 m. LFF A lyga** – 93-asis Lietuvos futbolo čempionatas, vykęs 2011 m. kovą–lapkritį. Tai buvo 11-asis A lygos sezonas ir 23-asis Lietuvos futbolo čempionatas nuo 1990 m. Lyga praplėsta iki 12 komandų.

## Komandos

Dalyvavo 12 komandų iš 11 miestų – Alytaus (1), Gargždų (1), Kauno (1), Klaipėdos (2), Marijampolės (1), Mažeikių (1), Pakruojo (1), Panevėžio (1), Šiaulių (1), Tauragės (1), Vilniaus (1). Iš I lygos atėjo FBK, „Atlantas“ ir naujai susikūrusi „Dainava“.

## Rezultatai

Komandos tarpusavyje žaidė trijų ratų sistema (po 33 rungtynes). Iš FBK klubo FIFA drausmės komiteto įpareigojimu atimti 6 taškai.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## [[Dublerių lyga]]

|}
* 2011 m. LFF dublerių lyga (Futbolinis.lt)
* Lithuania 2011 A Farm Lyga (Almis.sritis.lt)

## Šaltiniai

## Nuorodos
* 
* 
* Lithuania 2011 A lyga (Almis.sritis.lt)
* LFF A Lyga 2011 (Foot.dk)
* Lithuania 2011-2020 (Claudionicoletti.eu)
* Lithuanian Final Tables 1922-2013 (Almis.sritis.lt)
* A Lyga 2011 (Almis.sritis.lt)
* Lithuania 2011 (Rsssf.com)
2012 m. A lyga

**2012 m. A lyga** (dėl sponsorystės dar vadinta ***LFF General Financing A lyga***) – 94-asis Lietuvos futbolo čempionatas, vykęs 2012 m. kovą–lapkritį. Tai buvo 12-asis A lygos sezonas ir 24-asis Lietuvos futbolo čempionatas nuo 1990 m.

## Komandos

Dalyvavo 10 komandų iš 9 miestų – Alytaus (1), Gargždų (1), Klaipėdos (1), Marijampolės (1), Pakruojo (1), Panevėžio (1), Šiaulių (1), Tauragės (1), Vilniaus (2). Iš I lygos atėjo REO komanda.

## Rezultatai

Dalyvavo 10 komandų, kurios tarpusavyje žaidė keturių ratų sistema (po 36 rungtynes). REO po 24 turų pasitraukė iš varžybų, todėl visose likusiose rungtynėse jiems buvo užskaityti techniniai pralaimėjimai 0-3.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## [[Dublerių lyga]]

|}
* 2012 m. LFF dublerių lyga (Futbolinis.lt)
* Lithuania 2012 A Reserves Lyga (Almis.sritis.lt)

## Šaltiniai

## Nuorodos
* 
* 
* Lithuania 2012 General Financing A lyga (Almis.sritis.lt)
* General Financing A Lyga 2012 (Almis.sritis.lt)
* LFF General Financing A Lyga 2012 (Foot.dk)
* Lithuania 2011-2020 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2012 (Rsssf.com)
2013 m. A lyga

**2013 m. A lyga** (dėl sponsorystės dar vadinta ***SMScredit.lt A lyga***) – 95-asis Lietuvos futbolo čempionatas, vykęs 2013 m. kovą–lapkritį. Tai buvo 13-asis A lygos sezonas ir 25-asis Lietuvos futbolo čempionatas nuo 1990 m.

## Komandos

Dalyvavo 9 komandos iš 9 miestų – Alytaus (1), Gargždų (1), Klaipėdos (1), Marijampolės (1), Pakruojo (1), Panevėžio (1), Šiaulių (1), Tauragės (1), Vilniaus (1).

## Rezultatai

Komandos tarpusavyje žaidė keturių ratų sistema (po 32 rungtynes). Po sezono „Tauras“ nuleistas į I lygą, „Atlantas“ ir „Ekranas“ pateko į UEFA Europos lygą. Iš viso pelnyta 443 įvarčiai (vidutiniškai 3,08 per rungtynes), vidutinis žiūrovų skaičius – 668.

### Galutinė lentelė

|}

### Prizininkai

### Snaiperiai

Rezultatyviausi žaidėjai:

## [[Dublerių lyga]]

|}
* 2013 m. LFF dublerių lyga (Futbolinis.lt)
* Lithuania 2013 A Reserves Lyga (Almis.sritis.lt)

## Šaltiniai

## Nuorodos
* 
* 
* Lithuania 2013 SMScredit.lt A lyga (Almis.sritis.lt)
* SMScredit.lt A Lyga 2013 (Almis.sritis.lt)
* Lithuania 2011-2020 (Claudionicoletti.eu)
* SMScredit.lt A Lyga 2013 (Foot.dk)
* Lithuanian Final Tables 1922-2013 (Almis.sritis.lt)
* Lithuania 2013 (Rsssf.com)
2014 m. A lyga

**2014 m. A lyga** (dėl sponsorystės dar vadinta ***SMScredit.lt A lyga***) – 96-asis Lietuvos futbolo čempionatas, vykęs 2014 m. kovą–lapkritį. Tai buvo 14-asis A lygos sezonas ir 26-asis Lietuvos futbolo čempionatas nuo 1990 m.

## Komandos

Dalyvavo 10 komandų iš 9 miestų – Alytaus (1), Gargždų (1), Klaipėdos (2), Marijampolės (1), Pakruojo (1), Panevėžio (1), Šiaulių (1), Trakų (1), Vilniaus (1). Iš I lygos pakilo „Klaipėdos Granitas“ ir „Trakai“, lygoje nebeliko „Tauro“ komandos.

## Rezultatai

Komandos tarpusavyje žaidė keturių ratų sistema (po 36 rungtynes). Iš viso pelnyti 549 įvarčiai (vidutiniškai 3,14 per rungtynes), vidutinis žiūrovų skaičius – 673.

### Galutinė lentelė

|}

### Prizininkai

### Snaiperiai

## [[Dublerių lyga]]

|}
* Lithuania 2014 A Reserves Lyga (Almis.sritis.lt)

## Šaltiniai

## Nuorodos
* 
* Lithuania 2014 SMScredit.lt A lyga (Almis.sritis.lt)
* SMScredit.lt A Lyga 2014 (Almis.sritis.lt)
* SMScredit.lt A Lyga 2014 (Foot.dk)
* Lithuania 2011-2020 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2014 (Rsssf.com)
2015 m. A lyga

**2015 m. A lyga** (dėl sponsorystės dar vadinta ***SMScredit.lt A lyga***) – 97-asis Lietuvos futbolo čempionatas, vykęs 2015 m. vasarį–lapkritį. Tai buvo 15-asis A lygos sezonas ir 27-asis Lietuvos futbolo čempionatas nuo 1990 m.

## Komandos

Dalyvavo 10 komandų iš 8 miestų – Kauno (2), Klaipėdos (2), Marijampolės (1), Pakruojo (1), Šiaulių (1), Trakų (1), Utenos (1), Vilniaus (1). Iš I lygos pakilo „Stumbras“, „Spyris“ ir „Utenos Utenis“. 2014 m. lapkričio 25 d. išsprendus teisinius ginčus VMFD „Žalgiris“ tapo FK „Žalgiris“. Oficialiai legendinio Lietuvos klubo istorijos tęsėju tapęs klubas vėl pradėjo skaičiuoti savo istoriją nuo 1947 metų.

## Rezultatai

Komandos tarpusavyje žaidė keturių ratų sistema (po 36 rungtynes). „Klaipėdos Granitas“ pašalintas po 34 turų dėl įtarimų lažybose. Sezono pabaigoje buvo įskaityti techniniai pralaimėjimai, kadangi klubas dėl lažybų buvo pašalintas iš A lygos. „Kruoja“ iš A lygos pasitraukė dėl lažybų skandalų ir įtarimų sutartomis rungtynėmis, lydėjusių klubą 2015 m. A lygos sezono metu. Po pasitraukimo (nuo 23 turo) jai buvo įskaityti techniniai pralaimėjimai. „Šiauliai“ apie klubo veiklos sustabdymą pranešė 2016 m. vasario 1 d.

### Galutinė lentelė

|}

### Prizininkai

### Snaiperiai

## Šaltiniai

## Nuorodos
* 
* Lithuania 2015 A lyga (Almis.sritis.lt)
* SMScredit.lt A Lyga 2015 (Foot.dk)
* A Lyga 2015 (Almis.sritis.lt)
* Lithuania 2011-2020 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2015 (Rsssf.com)
Veršiukas (Trakų r.)

**Veršiukas** – ežeras Lietuvoje, Trakų rajone, 9 km į pietus nuo Trakų. Ežero ilgis iš šiaurės į pietus – 0,32 km, plotis – iki 0,18 km. Altitudė 137,9 m. Rytinis ir vakarinis krantai aukštoki, kiti krantai žemi. Rytinėje pakrantėje stūkso miškas, kitose pakrantėse plyti pievos. Iš šiaurės rytų į pietvakarius ežerą prateka Merkio intakas Lukna. Šalia įsikūręs Baušiškių kaimas.

## Šaltiniai
Vėtralaukis

**Vėtralaukis** arba **Vėtralūžė** – ežeras Lietuvoje, Trakų rajone, 4 km į šiaurės vakarus nuo Bražuolės, 0,1 km į rytus nuo kelio . Ežeras beveik apvalus, jo skersmuo ~ 0,17 km. Altitudė 114,4 m. Šiaurinis krantas aukštokas, kiti krantai žemi, ištisai apaugę medžiais ir krūmynais – ežerą iš visų pusių supa miškas. Iš pietvakarių į šiaurės rytus ežerą prateka B-1 upelis link netoliese tekančio Neries intako Bražuolės.

## Šaltiniai
Vėžio akis

**Vėžio akis** – ežerėlis Lietuvoje, Trakų rajone, 4,5 km į šiaurę nuo Trakų, Totoriškių kaime. Ežero ilgis iš vakarų į rytus – 0,12 km, plotis – iki 0,07 km. Altitudė 143,6 m. Krantai aukštoki, ištisai apaugę medžiais ir krūmais. Aplink ežerą plyti pievos. Ežeras nenutekantis, priklauso Galvės ežero baseinui.

## Šaltiniai
Vėžiukas

**Vėžiukas** arba **Žiecekas** – ežeras Lietuvoje, Trakų rajone, 1 km į šiaurės rytus nuo Bražuolės. Ežero ilgis iš pietvakarių į šiaurės rytus – 0,19 km, plotis – iki 0,14 km. Altitudė 140,7 m. Krantai žemi, pelkėti, tik šiaurinis krantas aukštokas. Rytinė pakrantė apaugusi krūmais, aplink kitas pakrantes plyti pievos. Šalia įsikūręs Užugirio kaimas. Ežeras nenutekantis, priklauso Neries intako Bražuolės baseinui.

## Šaltiniai
Galindų kalba (reikšmės)

**Galindų kalba** gali reikšti:
*Rytų galindų kalba − Protvos upės baseine, Možaisko apylinkėse vartota Dniepro – Okos baltų kalba
*Galindų kalba (vakarų galindų kalba) – prūsų žemėje Galindoje vartota vakarų baltų kalba
2017 m. A lyga

**2017 m. LFF A lyga** – 99-asis Lietuvos futbolo čempionatas, vykęs 2017 m. kovą–lapkritį. Tai buvo 17-asis A lygos sezonas ir 29-asis Lietuvos futbolo čempionatas nuo 1990 m.

## Komandos
Dalyvavo tos pačios komandos kaip ir 2017 m. sezone. Didžiausią biudžetą turėjo Vilniaus „Žalgiris“. „Lietava“ persivadino „Jonava“. „Kauno Žalgiris“ turėjo iškristi į I lygą, o ateiti Kazlų Rūdos „Šilas“, tačiau pastarieji pateko į lažybų skandalą ir į A lygą nepateko. Sportiniu principu A lygoje vietą išsikovojęs „Šilas“ pasitraukė likus savaitei iki pirmenybių pradžios. 2017 m. vasario 24 d. Lietuvos futbolo federacija informavo, kad buvo gautas oficialus „Šilo“ raštas, kuriame klubo vadovybės vardu informuojama apie tai, kad „atsiradus finansiniams sunkumams komanda nedalyvaus šių metų A lygos čempionate“. Dėl to „Šilą“ ir pakeitė „Kauno Žalgiris“. Iš viso pirmenybėse dalyvavo 8 komandos iš 7 miestų – Jonavos (1), Kauno (2), Klaipėdos (1), Marijampolės (1), Trakų (1), Utenos (1), Vilniaus (1).

## Stadionai

## Rezultatai

Komandos tarpusavyje žaidė 4 ratų sistema, po to 2 ekipos pasirodymą baigė, o geriausios 6 komandos sužaidė papildomą ratą. „Utenos Utenis“ po sezono nusprendė trauktis iš A lygos.

Iš viso pelnyta 339 įvarčiai (2,45 per rungtynes), vidutinis žiūrovų skaičius – 478.

### I etapas

|}
* A lyga 2017 Regular Season (Soccerway.com)

### II etapas

|}
* A Lyga 2017 Championship Round (Soccerway.com)

### Prizininkai

### Snaiperiai

## Pereinamosios rungtynės

Priešpaskutinė lygos komanda „Stumbras“ žaidė pereinamąsias rungtynes su I lygos komanda „Banga“.
----

----

----

„Stumbras" nugalėjo bendru rezultatu 5-1 ir išsaugojo vietą elito divizione.

## Šaltiniai

## Nuorodos
* Lietuvosfutbolas.lt (2017-12-11)
* 
* Lithuania 2017 SMScredit.lt A lyga (Almis.sritis.lt)
* LFF A Lyga 2017 (Foot.dk)
* Lithuania 2011-2020 (Claudionicoletti.eu)
* A Lyga 2017 (Almis.sritis.lt)
* Lithuanian Final Tables 1922-2013 (Almis.sritis.lt)
* Lithuania 2017 (Rsssf.com)
2016 m. A lyga

**2016 m. A lyga** (dėl sponsorystės dar vadinta ***SMScredit.lt A lyga***) – 98-asis Lietuvos futbolo čempionatas, vykęs 2016 m. kovą–lapkritį. Tai buvo 16-asis A lygos sezonas ir 28-asis Lietuvos futbolo čempionatas nuo 1990 m.

## Komandos
Dalyvavo 8 komandos iš 7 miestų – Jonavos (1), Kauno (2), Klaipėdos (1), Marijampolės (1), Trakų (1), Utenos (1), Vilniaus (1). Iš I lygos pakilo „Lietava“. „Spyris“ pakeitė pavadinimą ir tapo „Kauno Žalgiriu“. Didžiausią biudžetą turėjo Vilniaus „Žalgiris“.

## Stadionai

## Rezultatai

Komandos I etape tarpusavyje žaidė keturių ratų sistema (po 28 rungtynes). Po to 2 ekipos pasirodymą baigė, o geriausios 6 komandos sužaidė papildomą ratą. „Utenis“ turėjo žaisti pereinamąsias varžybas, o „Kauno Žalgiris“ turėjo iškristi iš A lygos, bet sėkmingai licencijavosi 2017 m. A lygos pirmenybėms, kadangi nebuvo kitų pretendentų.

Iš viso pelnyta 358 įvarčiai (vidutiniškai po 2,78 per rungtynes), vidutinis žiūrovų skaičius – 501.

### I etapas

|}
* A lyga 2016 Regular season (Soccerway.com)
* FK Sūduva ir FK Atlantas tarpusavio rungtynių balansas: Sūduva–Atlantas 1–0, Atlantas–Sūduva 1–2, Sūduva–Atlantas 3–3, Atlantas–Sūduva 2–1.

### II etapas

|}
* A lyga 2016 Championship round (Soccerway.com)

### Prizininkai

### Snaiperiai

Rezultatyviausi žaidėjai:

## Pereinamosios rungtynės

Priešpaskutinė lygos komanda „Utenis“ dėl išlikimo A lygoje turėjo žaisti pereinamąsias varžybas su LFF I lygoje antrą vietą užėmusia „Palanga“. Bendras varžybų rezultatas buvo lygus 3-3, o dėl išlikimo kovojęs „Utenis“ buvo pranašesnis dėka daugiau svečiuose įmuštų įvarčių.

Antrosios rungtynės dėl oro sąlygų iš buvo Utenos perkeltos į Visagino dirbtinės dangos aikštę. Tačiau ir Visagine rungtynėms buvo iškilusi grėsmė: jas teko pavėlinti – dėl pūgos nuo aikštės prireikė nukasti nemažai sniego, o „Palangos“ komandos kelionė į rungtynes taip pat užtruko ilgiau nei tikėtasi.

----

----

----

## Šaltiniai

## Nuorodos
* 
* Lithuania 2016 SMScredit.lt A lyga (Almis.sritis.lt)
* A Lyga 2016 (Almis.sritis.lt)
* SMScredit.lt A Lyga 2016 (Foot.dk)
* Lithuania 2011-2020 (Claudionicoletti.eu)
* Lithuanian Final Tables 1922-2013 (Almis.sritis.lt)
* Lithuania 2016 (Rsssf.com)
* 2016 m. A lygos žurnalas
Jono Žemaičio-Vytauto vyriausioji vadavietė

**Lietuvos laisvės kovos sąjūdžio tarybos prezidiumo pirmininko, generolo, prezidento Jono Žemaičio-Vytauto vyriausioji vadavietė ** yra Jurbarko rajone, Šimkaičių seniūnijoje, Paskynų kaime, apie 10 km į pietvakarius nuo Šimkaičių. Jono Žemaičio-Vytauto vadavietė įrengta Šimkaičių miško gūdumoje, pritaikyta lankymui, čia atvyksta nemažai žmonių, vyksta renginiai, iš jų daugiausia žmonių sutraukia kasmetiniai Juodojo kaspino dienos – rugpjūčio 23-iosios minėjimai.

Objektas 2001 m. sausio 25 d. įrašytas Kultūros vertybių registre, paskelbtas istorijos ir memorialiniu paminklu (unik. kodas ). 

## Istorija

Šioje vietoje 1951 m. buvo įkurtas Lietuvos partizanų generolo Jono Žemaičio-Vytauto bunkeris ir partizanų vyriausioji vadavietė. Generolas J. Žemaitis 1951-1953 m. gegužės 30 d. bunkeryje slėpėsi, dirbo, vadovavo Lietuvos partizanų sąjūdžiui. Išdavus vadavietę, generolas J. Žemaitis šiame bunkeryje buvo paimtas gyvas (panaudojus migdančiąsias dujas), išvežtas tardymui į Maskvą. Vėliau, 1954 m. lapkričio 26, Butyrkų kalėjime jam įvykdytas mirties nuosprendis. 

Vadavietė, bunkerio vieta 1995 m. atstatyta. Bunkerį ilgus metus prižiūrėjo už 11 kilometrų nuo jo gyvenantis buvęs partizanų ryšininkas Antanas Puišys. Šį atstumą įveikdavo dviračiu. Jis iš bunkerio išsemdavo susikaupusį vandenį, vėdindavo. Vėliau iniciatyvos ėmėsi Eržvilko kultūros centras, taip pat čia organizuojantis atminimo renginius.

## Vadavietė

Atstatyto bunkerio aukštis 1,8 m, plotas 2x3 m. Jo atstatymui panaudota mediena: lentos, stulpeliai ir kt. Bunkerio anga 72x72 cm. Virš jos įrengtas skardinis stogelis: aukštis 0,85 cm, dydis 1,0x0,72 m. Vadavietės teritorijoje yra pastatytas paminklinis akmuo. Jo aukštis 1 m, plotis 1 m, storis 0,18 m. Atidengtas 1998 m. gegužės 24 d. Jo pietinėje pusėje iškalti žodžiai „Lietuvos kovos sąjūdžio pirmininko – generolo Jono Žemaičio vyriausioji vadavietė 1951-1953.“

## Pažintinis takas

2018 m. buvo aptariama vyriausiosios vadavietės sutvarkymo koncepcija, galimybė Šimkaičių girioje įrengti pažintinį taką iki slėptuvės. Takas galėtų apimti ir kitus apylinkėse esančius partizanų bunkerius, kurie istoriškai yra ne ką mažiau svarbūs. Viename iš bunkerių, kuris nuo vadavietės nutolęs apie 400–500 m,  Šv. Kalėdas praleido Adolfas Ramanauskas-Vanagas ir Aleksandras Grybinas-Faustas. Kitas bunkeris buvo atsarginė generolo J. Žemaičio slėptuvė. 

## Taip pat žiūrėti

* Daugėliškių miško Lietuvos partizanų vadavietė

## Šaltiniai
Václav Libenský

**Vaclavas Libenskis** (, 1877 m. birželio 7 d. – 1938 m. gruodžio 10 d.) – čekų gydytojas, kardiologijos pradininkas, Karolio universiteto Medicinos fakulteto profesorius. Įsteigė Čekoslovakijos kardiologų draugiją bei Naująjį tyrimo ir gydymo institutą Podebraduose, kuris po karo jo garbei pavadintas „*Hotel Libenský*“. 

## Biografija

Gimė 1877 m. birželio 7 d. Prahoje, studijavo Karolio universiteto Medicinos fakultete, po to tapo profesoriaus Jozefo Tomajerio asistentu. Specializavosi vidaus ligų, ypač kardiologijos srityse. Nuo 1905 m. dirbo Karolio universiteto poliklinikoje, nuo 1924 m. buvo jos vyr. gydytojas. Dalyvavo daugelio medicinos asociacijų ir profesinių draugijų veikloje, leido daug publikacijų. 1930 m. įsteigė Čekoslovakijos kardiologų draugiją ir kartu tapo jos pirmuoju pirmininku. 

Svari buvo jo įtaka Podebradų kurorto plėtrai. Nuo 1923 m. buvo kviečiamas Podebradų gydytojų (tarp jų Bohumilo Boučeko ar Jakubo Vondrovico) į konsiliumus. Vėliau Riegero aikštėje Nr. 9/III atidarė kardiologo kabinetą (dažniausiai klientams prahiečiams). 1924 m. buvo paskirtas tikruoju Podebradų kurorto valdybos nariu. Kurorto vadovybė nupirko viešbučio pastatą, ir V. Libenskis jį pavertė modernia sanatorija, kur po vienu stogu buvo teikiama ir širdies ligų diagnostika, ir gydymas. Sanatorijoje buvo naudojamos vonios su mineraliniu, angliarūgšties turtingu vandeniu, vadinamuoju *Poděbradka*. Vėliau įstaiga pavadinta Libenskio viešbučiu (*Hotel Libenský*), pradėjusiu veikti 1926 m. balandžio 25 d. Būdama pirmąja tokio tipo Čekoslovakijoje, sanatorija greitai tapo žinoma ir geidžiama Vakarų Europos ir tolimesnių kraštų klientų. V. Libenskis 1938 m. mirė nuo greitai progresuojančios ligos, būdamas tik 61 m. amžiaus. 

## Galerija

Hotel Libenský (Poděbrady).jpg|Gydomoji sanatorija „Hotel Libenský“
Poděbrady - Libenského kolonáda.jpg|Parko dalis, pavadinta Libenskio vardu (Podebraduose)
2001 m. A lyga

**2001 m. LFF A lyga** – 83-asis Lietuvos futbolo čempionatas, vykęs 2001 m. balandį–lapkritį. Pirmenybėse kovojo 10 komandų. Tai buvo 1-asis A lygos sezonas ir 13-asis Lietuvos futbolo čempionatas nuo 1990 m.

## Komandos

Dalyvavo 10 komandų iš 8 miestų – Alytaus (1), Kauno (2), Kėdainių (1), Klaipėdos (1), Panevėžio (1), Rūdiškių (1), Šiaulių (1), Vilniaus (2).

## Rezultatai

Komandos tarpusavyje žaidė keturių ratų sistema (po 36 rungtynes). Čempionai įgijo teisę varžytis UEFA čempionų lygos atrankos ciklo varžybose.

### Galutinė lentelė

|}

### Rungtynės

### Prizininkai

### Snaiperiai

Rezultatyviausi žaidėjai:

## Šaltiniai

## Nuorodos
* 
* 
* 
* Lithuania 2001 A lyga (Almis.sritis.lt)
* A Lyga 2001 (Almis.sritis.lt)
* LFF A Lyga 2001 (Foot.dk)
* Lithuania 2001-2010 (Claudionicoletti.eu)
* Lithuania 2001 (Rsssf.com)
* Lithuanian Final Tables 1922-2013 (Almis.sritis.lt)
Gurupūrnima

**Gurupūrnima** () – hinduistinė šventė, minima ašadhos mėnesio (liepos–rugpjūčio) mėnulio pilnaties (*pūrṇimā*) dieną, skirta pagerbti mitinį išminčių ir mokytoją (gurų) Vjasą. Laikoma, kad tą dieną gimė išminčius Vjasa, todėl Gurupūrnima dar vadinama Vjasapūrnima. Per Gurupūrnimą mokiniai taip pat pagerbia dvasinės mokyklos, kuriai jie priklauso, arba asmeninio guraus atminimą. Šią dieną pagerbdami savo dvasinius mokytojus taip pat pažymi Indijos ir Nepalo budistai bei džainai.

Gurupūrnimos dieną šventyklose atliekama Vjasos pūdža, rečituojami tai progai skirti tekstai, šlovinantys išminčius ir žiniją. Indijos ir Nepalo mokslo įstaigose ši diena švenčiama kaip mokytojo diena.

## Šaltiniai
Pietų Džordžijos ir Pietų Sandvičo Salų vėliava

**Pietų Džordžijos ir Pietų Sandvičo Salų vėliava** – Jungtinės Karalystės valdos Pietų Džordžijos ir Pietų Sandvičo Salų oficialus simbolis. Kaip ir daugeliu kitų britų kolonijų atveju, vėliavą sudaro Jungtinės Karalystės mėlynoji vėliava (dar vadinama „Sąjungos vėliava“) ir kolonijos herbas dešiniojoje pusėje.

Pradžioje ši JK valda naudojo Folklando (Malvinų) Salų, kurioms administraciškai priklausė, vėliavą. 1985 m. sukurta atskira vėliava Pietų Džordžijos ir Pietų Sandvičo Saloms, o 1992 m. suteiktas leidimas ją naudoti. Pirmoji vėliava, naudota 1992–1995 m. kiek skyrėsi, nes herbas buvo baltame apskritime.

Pietų Džordžijos ir Pietų Sandvičo Salų vėliava naudojama ne tik šiose salose, bet ir Britų Antarktinėje teritorijoje.
Folklando (Malvinų) Salų vėliava

**Folklando (Malvinų) Salų vėliava** – Jungtinės Karalystės valdos Folklando (Malvinų) Salų oficialus simbolis. Kaip ir daugeliu kitų britų kolonijų atveju, vėliavą sudaro Jungtinės Karalystės mėlynoji vėliava (dar vadinama „Sąjungos vėliava“) ir kolonijos herbas dešiniojoje pusėje.

Pirmoji vėliava Folklando (Malvinų) Saloms sukurta 1876 m. Vietoje dabartinio herbo ten vaizduotas britų naujakurius atgabenęs laivas „Hebe“ ir jautis (salose ganėsi sulaukėję galvijai). 1925 m. herbas pakeistas – pavaizduotas vietinės gyvūnijos atstovas jūrų liūtas ir vieno iš salų atradėjų Džono Deivio laivas „Desire“ bei šūkis *Desire the Right* („siek to, kas teisinga“). 1948 m. herbas pakeistas į dabartinį – su avinu ir „Desire“ laivu bangose, tik iki 1999 m. vaizduotas baltame apskritime.

1982 m., kai salas buvo užėmę argentinečiai, Folklando (Malvinų) Salų vėliava buvo draudžiama. Dabar į Mercosur uostus taip pat draudžiama plaukti su šia vėliava – laivai turi iškabinti raudoną civilinę vėliavą.


Flag_of_the_Falkland_Islands_(1876–1925).svg| 1876–1925 m. naudota vėliava
Flag_of_the_Falkland_Islands_(1925–1948).svg| 1925–1948 m. naudota vėliava
Flag_of_the_Falkland_Islands_(1948–1999).svg| 1948–1999 m. naudota vėliava
Civil Ensign of the Falkland Islands.svg|Folklando (Malvinų) Salų civilinė vėliava


## Šaltiniai